钦定古今图书集成/理学汇编/学行典/第246卷 > 洪梦岐
## 钦定古今图书集成/理学汇编/学行典/第246卷 > 洪梦岐

按《临海县志》：“洪梦岐，字德凤，号养冲，裔出宋忠宣。家
饶裕，慷慨好施，父所遗赀产分诸弟外，馀悉以散济
贫乏。人或有假贷不能偿，言及鬻妻子，辄焚其券，即
有力能偿，托言鬻妻子以冀免，亦不计也。课田租入
必以小斛，平以概，凡交易银必用足纹，官兑较台等
重加一。天启闲，岁连祲，每年倾囊赈贷，人贫概不能”
偿，尽还其券，家因是骤贫。为人端方庄严，家门肃穆。
绳子姓以礼，秩然无敢哗。年八十有三，终于家。凡邻
里庄佃经纪，人闻之者无不流涕。子日庆、天庆以孝
友世其家。